வீட்டுக்கு வந்த பின் வெகு நேரம் இதையே நினைத்து மனதுக்குள் சிரித்துக்கொண்டேன். என் தங்கமணிக்கு ஒரு சந்தேகம் 'என்ன ஆயிற்று இந்த மனிதனுக்கு' என்று. அவள் பாவம் என்ன தான் செய்வாள்? வழக்கம் போல எங்கள் வீட்டில் வைத்த பொருள் வைத்த இடத்தில் இருக்காது. ஆனால் இந்த குமுதம், ஆனந்த விகடன் இத்யாதி பத்திரிகைகளை வேறு எந்த இடத்திலும் தேட வேண்டாம். நேராக கழிவறைக்கு வந்தால் ஒரு சிறிய நூலகத்தையே காணலாம்!